Súradnice: 50°43′00″S 15°04′00″V﻿ / ﻿50,716667°S 15,066667°V﻿ / 50.716667; 15.066667

**Liberec** (nem. *Reichenberg*) je štatutárne mesto na severe Čiech v Libereckom kraji.

Je krajským mestom a s počtom obyvateľov 103 088 obyvateľmi je aj v kraji najväčším mestom.

Poloha
------

**Liberec** leží v kotline medzi Ještědsko-Kozákovským chrbátom a Jizerskými horami. Päta radnice je vo výške 374 m n. m.

Dejiny
------

Prvá písomná zmienka o Liberci je z roku 1352, za vlády Redernovcov bol roku 1577 Liberec Rudolfom II. povýšený na mesto. V rokoch 1622 – 1634 patril Albrechtovi z Valdštejna, po jeho zavraždení pripadol Liberec Matejovi Gallasovi. 

V 18. storočí zaznamenal Liberec veľký rozvoj textilného priemyslu, spočiatku to boli dielne súkenníckych majstrov, ktoré sa neskôr zmenili na manufaktúry.

19. storočie je *zlatým vekom* Liberca, kedy dochádza k búrlivému rozvoju mesta, kedy vznikajú honosné vily, nová radnica či divadlo (1883).

Liberec bol do konca druhej svetovej vojny mestom nemeckým (so 7% menšinou Čechov) a hlavným mestom po Mníchove vzniknutých Sudetov. V tridsiatych rokoch bol zároveň centrom henleinovcov.

Významné objekty
----------------

Budova radnice na námestí Dr. Edvarda Beneša
Najvýznamnejšími budovami sú novorenesančná radnica (1893) a zámok (17. storočie), z modernej architektúry nová budova Krajskej vedeckej knižnice a predovšetkým vysielač Ještěd (1973) na rovnomennej hore, dnes symbol mesta.

Medzi ďalšie pozoruhodné stavby patrí zoologická záhrada (založená v 1919), botanická záhrada či obchodný dom Ještěd, budova Divadla F. X. Šaldy, budova Severočeského múzea, novorenesančná budova mestských kúpeľov, kaviareň Pošta postavená v štýle viedenských kaviarní a celý rad víl a rodinných domov zo začiatku minulého storočia. Najstaršími zachovanými stavbami v Liberci sú mešťanské Valdštejnské domy na Větrnej uličke, pochádzajúce z rokov 1678 - 1681.

Z cirkevných stavieb stojí za zmienku kostol sv. Antonína Veľkého, kostol Sv. srdca pánovho a kostol Svätého kríža.

Doprava
-------

Liberec získal železničné spojenie v roku 1859, kedy boli otvorené trate do Pardubíc a nemeckej Žitavy.

*Bližšie informácie v hlavnom článku: Električková doprava v Liberci*
Prestížnou záležitosťou bola stavba električkovej trate. Prvý úsek (od železničnej stanice k dnešnej ZOO) bol otvorený 25. augusta 1897. V ďalších rokoch električky jazdili aj do Rochlice, na Letku či do Horného Hanychova a naposledy v roku 1955 aj do Jablonca nad Nisou. V ďalších rokoch došlo k útlmu električkovej premávky (1960 – zrušená trať Rochlice - Růžodol (Letka), 1969 premávka v Jablonci n. N.).

Električková trať bola postavená s rozchodom 1000 mm. V roku 1990 sa začalo s rekonštrukciou na štandardný rozchod 1435mm. Vďaka tomu je dnes v úseku Viadukt - Lidové sady možno videt trať s troma koľajnicami, umožňujúcu premávku vlakov s obidvoma rozchodmi.

Dnes sú v prevádzke trate Lidové sady - Horní Hanychov (s prevádzkou 1435 mm vlakov), rekonštrukcia posledného úseku Dolní Hanychov - Horní Hanychov na nový rozchod bola ukončená v roku 2005. Druhou prevádzkovanou traťou je úsek Fügnerova (terminál MHD v Liberci) - Jablonec nad Nisou (rozchod iba 1000 mm).

Medzimestská trať by mala tiež prejsť prerozchodovaním, pre nedostatok finančných prostriedkov sa uvažuje o využití v úseku Vratislavice - Jablonec n.N. súbežnej železničnej trate. Uvažuje sa o hybridných vozidlách *ľahkej železnice*, ktorá by v budúcnosti mala spojiť aj ďalšie mestá Euroregiónu Nisa, napr. Žitavu, Jelenie Góru, Tanvald, Harrachov či Železný Brod.

České dráhy prevádzkujú aj kabínkovú lanovú dráhu dlhú 1183 m s prevýšením 450 m, ktorej dolná stanica sa nachádza v Liberci - Hornom Hanychove neďaleko konečnej stanice MHD a druhá stanica je na vrchole hory Ještěd pri televíznom vysielači s hotelom.

Cestnú dopravu najviac reprezentuje rýchlostná cesta R35, na ktorú v Turnove nadväzuje cesta R10 na Prahu.

Osobnosti mesta
---------------

* Christoph Demantius (\* 1567 – † 1643), nemecký skladateľ, hudobný teoretik a básnik
* František Xaver Šalda (\* 1867 – † 1937), literárny kritik a spisovateľ
* Ferdinand Porsche (\* 1875 – † 1951), nemecký automobilový konštruktér
* Vlasta Burian (\* 1891 – † 1962), herec a divadelný podnikateľ
* Herbert Feigl (\* 1902 – † 1988), rakúsko-americký filozof
* Karel Vacek (\* 1902 – † 1982), skladateľ
* Roderich Menzel (\* 1907 – † 1987), tenista a spisovateľ
* Hana Ulrychová (\* 1949), speváčka
* Oldřich Kaiser (\* 1955), herec
* Petr Nedvěd (\* 1971), hokejista
* Martin Damm (\* 1972), tenista
* David Švehlík (\* 1972), herec

Partnerské mestá
----------------

* Holandsko  Amersfoort, Holandsko, 1996
* France  Amiens, Francúzsko
* Nemecko  Augsburg, Nemecko, 2001
* Izrael  Naharija, Izrael, 1994
* Švajčiarsko  St. Gallen, Švajčiarsko
* Nemecko  Zittau, Nemecko, 2004

Referencie
----------

1. ↑  Český statistický úřad – Počet obyvatel v obcích České republiky k 1. 1. 2014 (PDF; 504 KiB)
2. ↑   *Vše o území VDB* [online]. vdb.czso.cz, [cit. 2017-02-07]. Dostupné online.

Pozri aj
--------

* Zoznam miest v Česku
* Zoznam obcí v Česku

Iné projekty
------------

Commons
* Spolupracuj na Commons Commons ponúka multimediálne súbory na tému **Liberec**

Externé odkazy
--------------

* Oficiálne stránky mesta

  


| Mestá a obce okresu Liberec |
| --- |
| Bílá •
Bílý Kostel nad Nisou •
Bílý Potok •
Bulovka •
Cetenov •
Černousy •
**Český Dub** •
Čtveřín •
Dětřichov •
Dlouhý Most •
Dolní Řasnice •
**Frýdlant** •
Habartice •
**Hejnice** •
Heřmanice •
Hlavice •
**Hodkovice nad Mohelkou** •
Horní Řasnice •
**Hrádek nad Nisou** •
Chotyně •
**Chrastava** •
**Jablonné v Podještědí** •
Janovice v Podještědí •
Janův Důl •
Jeřmanice •
Jindřichovice pod Smrkem •
Kobyly •
Krásný Les •
Kryštofovo Údolí •
Křižany •
Kunratice •
Lázně Libverda •
Lažany •
**Liberec** •
Mníšek •
Nová Ves •
**Nové Město pod Smrkem** •
Oldřichov v Hájích •
**Osečná** •
Paceřice •
Pěnčín •
Pertoltice •
Proseč pod Ještědem •
Příšovice •
Radimovice •
**Raspenava** •
Rynoltice •
Soběslavice •
Stráž nad Nisou •
Světlá pod Ještědem •
Svijanský Újezd •
Svijany •
Sychrov •
Šimonovice •
Višňová •
Vlastibořice •
Všelibice •
Zdislava •
Žďárek |

| * z
* d
* u
Štatutárne mestá v Česku |
| --- |
| 100 000+ | 
* Brno
* Liberec
* Olomouc
* Ostrava
* Plzeň
* Praha

 |
| 70 000+ | 
* České Budějovice
* Havířov
* Hradec Králové
* Pardubice
* Ústí nad Labem
* Zlín

 |
| 30 000+ | 
* Děčín
* Frýdek-Místek
* Chomutov
* Jablonec nad Nisou
* Jihlava
* Karlove Vary
* Karviná
* Kladno
* Mladá Boleslav
* Most
* Opava
* Prostějov
* Přerov
* Teplice
* Třinec

 |